趙振基

趙振基，又名趙振業，字在新，號暨垣，山東青州府颜神镇（今淄博市博山区）人，明末清初政治人物。

生平 
萬曆四十六年（1618年）戊午科鄉試舉人，天启五年（1625年），登乙丑科進士，授邯郸县知县。政為三辅最，徵拜雲南道御史。巡视漕運，回道管理章奏，崇禎七年甲戌（1634年）冬提督江南學政，以拒绝首辅周延儒請託，次年遂外轉四川按察副使，分守川北。九年丙子，升湖廣參政，分巡荆西。张献忠兵败求撫，趙振基與巡撫余應桂力主剿灭，经略熊文燦主撫，为熊劾二人執拗壞撫局，余下司寇，趙戴罪任事。後一年，张献忠殺監軍復叛，遂至燎原，又躬率奇兵敗巨寇革里眼。及新任巡撫至，不諳軍務，处置乖方，振基知事不可为，乃稱疾乞歸。歸四閲月而郡城不守，闔境涂炭矣。

清順治三年（1646年），撫按交薦，起为山西督粮道參議，舉方面卓異，賜衣一襲，升廬州兵備道。遂引年乞休，優遊林下垂二十年，读书自娱，與諸生布衣为耆英之會。卒年八十有四。

参考文献

博山人
Z
萬曆四十六年戊午科山東鄉試舉人
明朝邯郸县知县
明朝雲南道監察御史
明朝四川按察司副使
明朝湖廣布政使司參政
清朝山西布政使司參議
南明布政使司參政